Fira de la corredora
13 març 2019

## Fira de la corredora13 març 2019Última actualització: 14 juliol 2025

![](../gestion/img/P1330711---copia.JPG)  
  

La **regidora de Comerç, Alícia Izquierdo**, i la responsable de l’organització de la **Cursa de la Dona del Club d’Atletisme Safor-Delikia, Lidia Balada**, han presentat aquest matí les activitats que s’hi realitzaran a la plaça del Prado el 29 i 30 de març, amb motiu de la recollida de dorsals de la XII edició de la Cursa de la Dona de Gandia.

        Així, el 29 (de 18.30 a 21 h) i el 30 (de 10.30 a 14 h i de 18 a 21 h), hi ha prevista una **Fira de la corredora**, amb estands informatius d’associacions esportives i comerços especialitzats. També s’hi desenvoluparan activitats per a la ciutadania, com ara Zumba o màster class...

        _“És ja una festa de les corredores els dies previs a la Cursa de la Dona. Des de fa 3 anys que col·laborem en l’acte des del departament de Comerç, perquè és molt important per a dinamitzar el comerç urbà i l’hostaleria portar aquests tipus d’activitats, que mouen milers de persones aquests dies, les quals aprofiten que recullen els dorsals per a passejar pel centre de la ciutat, realitzar les seues compres, dinar, sopar, etc..."_, ha assegurat Izquierdo.  

Per la seua banda, Balada ha recordat també que continuen obertes les inscripcions per a la Cursa de la Dona de Gandia, que tindrà lloc el diumenge 31 de març, a partir de les 11 hores, amb eixida i arribada a l’Avinguda de les Esclaves. A més, a partir del pròxim 18 de març els preus de les inscripcions augmenten de preu: De 6 € (1 € solidari) a 10 € ( 2€ solidaris), fins al 27 de març.  

Cal recordar, que la recaptació solidària es destinarà enguany a un projecte social promogut per l’àrea d’Igualtat de l’Ajuntament i les agents d’igualtat dels centres, de sensibilització i prevenció de la violència de gènere dirigit a l’alumnat de 4t de primària de Gandia.

**Entrenament Faller**

D’altra banda, el pròxim divendres 15 de març, a les 10 h, a la plaça del Prado hi haurà un nou entrenament per a _“les dones participants de la cursa que vulguen posar-se en forma o per tothom qui vulga apropar-s’hi._ _Recorrerem les diferents falles del CH i farem una aturada a l’Ajuntament de Gandia”._